Diari Oficial de la Generalitat Valenciana


Sumari del DOGV 5472, del 16-03-2007 (2007/2867)

Informació publica del projecte de conveni urbanístic en l'àmbit del sector PP-13 del Pla General d'Ordenació Urbana de la Vila Joiosa.
---------------------------------------------------------------------------------------------------------------------------------------

### Dades del document

Número de DOGV
:   5472

Data del DOGV
:   16-03-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/2867


Data del document
:   22-02-2007

Organisme emissor
:   Ajuntament de la Vila Joiosa

Tipus de document
:   Informació Pública

Descriptors 

:   * Vila Joiosa, la
    * pla d'urbanisme
    * administració local

Per mitjà del present edicte es fa públic que l'alcaldessa en funcions, Dolores Such Nogueroles, en data 21 de febrer del 2007, ha dictat la Resolució número 581, en la qual en la seua part dispositiva en el que interessa fer públic, ha resolt:  
"?Primer. Sotmetre a informació pública el projecte de conveni urbanístic entre l'Ajuntament de la Vila Joiosa i la mercantil Promociones Deportivas Villajoyosa, SA, per a l'adquisició de terrenys amb destí dotacional públic SRD en l'àmbit del sector PP-13-  
Segon. La informació pública s'anunciarà mitjançant un edicte publicat en el Diari Oficial de la Comunitat Valenciana i en un diari no oficial d'àmplia difusió en la localitat, durant un termini de 20 dies, comptats a partir de la publicació en el Diari Oficial de la Comunitat Valenciana. Durant este termini, el document de conveni haurà de trobar-se depositat, per a la seua consulta pública, en l'Ajuntament de la Vila Joiosa.   
La dita documentació estarà a disposició dels interessats en les oficines de l'Àrea d'Urbanisme, síties en el carrer Cristóbal Galiana, número 2, de la Vila Joiosa, en horari de 09.00 a 13.00 hores..."  
El que faig públic a fi de fer complir el requisit establit en la disposició addicional quarta de la Llei 16/2005, de 30 de desembre, de la Generalitat, Urbanística Valenciana. Així mateix es fa expressa constància que conforme l'article 562 del Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell, l'objecte de la informació pública ho constituïx com s'ha referenciat, el conveni urbanístic i els annexos següents: I - Pla de parcel·la cedida, II - Pla d'ubicació de la materialització de l'aprofitament reconegut, III - Informe de valoracions emés per l'arquitecta tècnica municipal en data 1 de setembre del 2006. Les al·legacions podran presentar-se durant el termini de 20 dies, comptats a partir de la publicació en el Diari Oficial de la Comunitat Valenciana, i han de dirigir-se a l'alcalde president d'este ajuntament. Finalment i, de conformitat amb l'article 555 del Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell, transcorregut el termini de tres mesos des de l'aprovació del conveni, sense haver-se formalitzat este, serà necessari que s'instruïsca el corresponent procediment per a deixar sense efecte l'acord de voluntats.  
La Vila Joiosa, 22 de febrer de 2007.- El regidor delegat d'Urbanisme i Nucli Històric: Amadeo Sánchez Martínez.